KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 19-i ülésére)

TÁRGY: VEZETÉKJOG BIZTOSÍTÁSA AZ EDF DÉMÁSZ HÁLÓZATI ELOSZTÓ KFT.  RÉSZÉRE
A PRIMAVILL Hálózatszerelő Kft. tervezi, az EDF DÉMÁSZ Hálózati Elosztó Kft. megbízásából, Rácz János Kiskőrös Sivány dűlő 17. számú ingatlan energia ellátásának biztosításához szükséges terveket, a határozat-tervezet melléklete szerinti nyomvonalrajznak megfelelően. Mindez az önkormányzati tulajdonú ingatlanokat érint.

A D-5512 számú feladatleírás szerint. a Kiskőrös külterületén a 0447/3 hrsz-on Déli irányban haladó KIF légvezeték hálózat szakasz kerül bontásra 385 m hosszúságban. A bontást követően, új KÖF-KIF hálózat kerül létesítésre, ugyanezen a nyomvonalon. Kiskőrös külterületén a 0442 hrsz. kivett úton, egy meglévő KÖF oszlopról indítva Északi irányban (B-15671 rajzon a 21-es számú oszlop), a 0512/2 hrsz. kivett közúton Nyugati irányban, és a 0447/3 hrsz. kivett úton Déli irányban halad a tervezett 20kW-os földkábel hálózat nyomvonala. A 0447/3 hrsz-on Déli irányban tovább haladva közös oszlopsoron KOF-KIF légvezeték hálózat kerül kiépítésre 385 m hosszúságban (KIF hálózat 342 m légvezeték, és 43 m földkábel,) és ennek a hálózatszakasznak a végére kerül telepítésre az OTRDF 20/100 típusú transzformátor állomás, amely a 0447/1 hrsz-on kerül kialakításra.

A tervező kérte, hogy az Önkormányzat az önkormányzati ingatlanok vonatkozásában járuljon hozzá a tervezett beruházáshoz, a kábelek létesítéséhez, a transzformátor állomás elhelyezéséhez és a vezetékjog alapításához.

Mivel a vezetékek kiépítése és az oszlop elhelyezése az önkormányzati ingatlanok rendeltetésszerű használatát nem akadályozza, javasolom, a Képviselő-testület járuljon hozzá, hogy az EDF DÉMÁSZ Hálózati elosztó Kft. a tervezett beruházásokat elvégezze.

Figyelemmel Kiskőrös Város Önkormányzata és a DÉMÁSZ Rt. (e jogviszonyban az EDF DÉMÁSZ Hálózati Kft. jogelődje) között 2002. július 29-én létrejött, Kiskőrös város területfejlesztési terveinek támogatása és a közterületen telepítendő közművek elhelyezésére vonatkozó együttműködési megállapodásban foglaltakra (mely szerint a Kft. évente meghatározott keretösszeg erejéig saját forrásból fejlesztéseket, közmű-kiváltásokat stb. végez, melynek ellenében az Önkormányzat ingyenesen engedélyezi a villamos-közművek elhelyezését) javasolom, hogy a Képviselő-testület a határozat-tervezetben foglaltak szerint járuljon hozzá a vezetékek kiépítéséhez és a vezetékjog alapításához.
Kiskőrös, 2013. június 19.

Domonyi László sk.


polgármester

HATÁROZAT-TERVEZET

1. A Képviselő-testület hozzájárul ahhoz, hogy az EDF DÉMÁSZ Hálózati Elosztó Kft. (6720 Szeged, Klauzál tér 1.) a határozat-tervezet mellékletét képező nyomvonalrajz alapján a határozat-tervezet szerint, a kiskőrösi 0442, 0447/1, 0447/3, 0512/1 hrsz-ú az önkormányzati tulajdonát képező ingatlanokon a tervezett beruházást elvégezze és a vezetékjogot az ingatlan nyilvántartásba bejegyeztesse.
2. A Képviselő-testület megállapítja, hogy Kiskőrös Város Önkormányzata és a DÉMÁSZ Rt. (jelen jogügylet vonatkozásában, mint az EDF DÉMÁSZ Hálózati Elosztó Kft. jogelődje) között 2002. július 29-én létrejött, Kiskőrös város területfejlesztési terveinek támogatására és a közterületen telepítendő villamos közművek elhelyezésére vonatkozó együttműködési megállapodás alapján, az EDF DÉMÁSZ Hálózati Elosztó Kft-nek a vezetékjog alapításával kapcsolatos fizetési kötelezettsége nincs.

3. A Képviselő-testület felhatalmazza a polgármestert a vezetékek létesítésére vonatkozó tulajdonosi hozzájárulások megadására, és a vezetékjog alapítására vonatkozó megállapodás megkötésére.

